Document ID: 32004D0070

Απόφαση της Επιτροπής
της 6ης Ιανουαρίου 2004
για τη δέκατη έκτη τροποποίηση της απόφασης 2000/284/EΚ σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες
[κοινοποιηθείσα υπό τον αριθμό Ε(2003) 5313]
(Κείμενο που παρουσιάζει ενδιαφέρον για τον ΕΟΧ)
(2004/70/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/EΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται όσον αφορά τους όρους υγειονομικού ελέγχου στις ειδικές κοινοτικές ρυθμίσεις που αναφέρονται στο μέρος Ι του παραρτήματος Α της οδηγίας 90/425/EΟΚ(1), και ιδίως το άρθρο 17 παράγραφος 3 στοιχείο β),
Εκτιμώντας τα ακόλουθα:
(1) Οι αρμόδιες αρχές της Αυστραλίας ενημέρωσαν αρμοδίως την Επιτροπή ότι ανεκλήθη η έγκριση από δύο κέντρα συλλογής σπέρματος ιπποειδών που στο παρελθόν είχαν κοινοποιηθεί στην Επιτροπή σύμφωνα με τις διατάξεις της οδηγίας 92/65/EΟΚ.
(2) Οι αρμόδιες αρχές της Σλοβακικής Δημοκρατίας ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/EΟΚ, ενός κέντρου συλλογής σπέρματος ιπποειδών.
(3) Οι αρμόδιες αρχές των Ηνωμένων Πολιτειών της Αμερικής ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/EΟΚ εννέα επιπλέον κέντρων συλλογής σπέρματος ιπποειδών και σχετικά με τροποποιήσεις ορισμένων λεπτομερειών έγκρισης άλλων τεσσάρων κέντρων συλλογής σπέρματος ιπποειδών.
(4) Είναι απαραίτητο η Σερβία και το Μαυροβούνιο να προστεθεί στον κατάλογο με τη σειρά του κωδικού χώρας ISO.
(5) Είναι απαραίτητο να ληφθεί υπόψη το γεγονός ότι οι υπό ένταξη χώρες προγραμματίζεται να ενταχθούν στην Κοινότητα την 1η Μαΐου 2004.
(6) Επομένως είναι σκόπιμο να τροποποιηθεί ο κατάλογος των εγκεκριμένων κέντρων βάσει των νέων στοιχείων που ελήφθησαν από τις οικείες τρίτες χώρες και, για λόγους σαφήνειας, να υπογραμμισθούν οι τροποποιήσεις του παραρτήματος.
(7) Επομένως, η απόφαση 2000/284/EΚ της Επιτροπής(2) πρέπει να τροποποιηθεί αναλόγως.
(8) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2000/284/EΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 6 Ιανουαρίου 2004.

Labels: 3
5
6